Rating “Hometown Cha-Cha-Cha” & “Young Lady And Gentleman” Melonjak Ke Tahap Tertinggi
Dua drama telah mencatatkan penilaian penonton tertinggi setakat ini.  Dengan tinggal hanya dua episod sahaja lagi, drama tvN Hometown Cha-Cha-Cha telah mencatatkan penilaian penonton tertinggi sepanjang siaranya. Menurut Nielsen Korea (via Soompi), episod terbaru drama romantik komedi itu telah mencatatkan penilaian penonton sebanyak 11.6 peratus, sekaligus mencipta rekod peribadi drama tersebut. Selain itu juga, Hometown Cha-Cha-Cha turut popular dikalangan demografi utama penonton di Korea, dengan merekodkan rating 6.2 peratus dan kemuncaknya sebanyak 6.8 peratus, serta menduduki tempat pertama dalam slot waktunya.  Sementara itu, drama 50-episod, Young Lady and Gentleman, turut mencapai penilaian penonton tertinggi, dengan memperolehi purata rating 27.8 peratus untuk episod keenam. Akhir sekali, drama JTBC Lost menikmati peningkatan jumlah penonton dengan episod terbaru mencatatkan rating 1.8 peratus.  Drama Lost boleh di strim di iQiyi, manakala Hometown Cha-Cha-Cha tersedia di Netflix. 